Σχηματισμός του παρατατικού

Να δούμε πρώτα τι γίνεται με τα **νέα ελληνικά**.

Έστω ότι έχουμε στον ενεστώτα το ρήμα **λύνω**. Στον παρατατικό λέμε **έλυνα**.

Για να σχηματίσουμε τον παρατατικό προσθέσαμε στην αρχή του θέματος ένα -**ε**-, που το ονομάζουμε **αύξηση**.

Αυτό γίνεται σχεδόν σ' όλα τα ρήματα που αρχίζουν από σύμφωνο, π.χ. γράφω > **έ**γραφα, δένω > **έ**δενα, τρέχω > **έ**τρεχα κ.τ.λ..

Το ίδιο γίνεται και στα αρχαία. Ας το μελετήσουμε όμως αναλυτικά:

|  |
| --- |
| **ἔ-**λυ-**ονἔ**-λυ-**εςἔ**-λυ-**εἐ**-λύ-**ομενἐ-**λύ-**ετεἔ-**λυ-**ον** |
|  |

Για να σχηματίσουμε τον παρατατικό των βαρύτονων ρημάτων, προσθέτουμε στο χρονικό θέμα του ενεστώτα τις καταλήξεις του παρατατικού,

δηλαδή, για το ρήμα **λύω** παίρνουμε το θέμα **λυ**- και προσθέτουμε την κατάληξη του παρατατικού -**ον**.

Στην **αρχή** όμως πρέπει να βάλουμε και την **αύξηση**, (όπως και στα νέα ελληνικά) η οποία είναι δύο ειδών:

**συλλαβική**

και **χρονική.**

 Τι είναι η συλλαβική αύξηση;

 **Συλλαβική** αύξηση είναι η **προσθήκη** στην αρχή του θέματος ενός -**ἐ**- (Προσοχή! παίρνει ψιλή).

Λέγεται **συλλαβική** επειδή προστίθεται μια νέα **συλλαβή**.

Πότε βάζουμε συλαββική αύξηση;

Συλλαβική αύξηση βάζουμε, όταν το ρήμα αρχίζει από **σύμφωνο**,

π.χ.  λύω » **ἔ**λυον, διώκω » **ἐ**δίωκον, φεύγω » **ἔ**φευγον

Στην περίπτωση που το ρήμα αρχίζει από **ῥ** (π.χ. ῥίπτω), τότε εκτός από το **ἐ** της αύξησης διπλασιάζεται και το **ῥ**. Έτσι, ο παρατατικός του **ῥίπτω** γίνεται **ἔρρ**ιπτον, του **ῥάπτω** γίνεται **ἔρρ**απτον, του **ῥαίνω** γίνεται **ἔρρ**αινον.

Τι είναι η χρονική αύξηση;

Χρονική αύξηση είναι η μετατροπή ενός βραχύχρονου φωνήεντος σε μακρόχρονο, ένα φαινόμενο που επιστημονικά λέγεται [**έκταση**](http://users.sch.gr/ipap/Ellinikos%20Politismos/Yliko/Theoria%20arxaia/ektasi.htm)!

Πότε βάζουμε χρονική αύξηση;

**Χρονική** αύξηση βάζουμε όταν το ρήμα αρχίζει από φωνήεν.

**Δηλαδή τι κάνουμε;**

Κάνουμε κάποιες αλλαγές σε μερικά φωνήεντα.

**Ποιες είναι οι αλλαγές;**

Με λίγα λόγια κάποια φωνήεντα αλλάζουν, όπως φαίνεται στη συνέχεια.

|  |  |  |  |  |  |
| --- | --- | --- | --- | --- | --- |
|   |   |   | Ενεστώτας |  | Παρατατικός |
| **ᾰ** | » | **η** | **ἀ**γοράζω | » | **ἠ**γόραζον |
| **αι** | » | **ῃ** | **αἰ**χμαλωτίζω | » | **ᾐ**χμαλώτιζον |
| **αυ** | » | **ηυ** | **αὐ**ξάνω | » | **ηὔ**ξανον |
| **ε** | » | **η** | **ἐ**λπίζω | » | **ἤ**λπιζον |
| **ει** | » | **ῃ** | **εἰ**κάζω | » | **ᾔ**καζον |
| **ευ** | » | **ηυ** | **εὑ**ρίσκω | » | **ηὕ**ρισκον |
| **ο** | » | **ω** | **ὁ**ρίζω | » | **ὥ**ριζον |
| **οι** | » | **ῳ** | **οἱ**κίζω | » | **ᾤ**κιζον |
| **ῠ** | » | **ῡ** | **ὑ**φαίνω | » | **ὕ**φαινον |
| **ῐ** | » | **ῑ** | **ἱ**κετεύω | » | **ἱ**κέτευον |

Θα πρέπει να θυμόμαστε κυρίως τις εξής αλλαγές:

**α** » **η**

**ε** » **η**

**ο** » **ω**

το **ι** » γίνεται **υπογεγραμμένη**

 Η αύξηση στα σύνθετα με πρόθεση

|  |
| --- |
| **διέ-**λυ-**ονδιέ**-λυ-**εςδιέ**-λυ-**εδιε**-λύ-**ομενδιε-**λύ-**ετεδιέ-**λυ-**ον** |
|  |

Όσα ρήματα είναι σύνθετα με πρόθεση, δεν παίρνουν αύξηση στην αρχή του ρήματος αλλά ανάμεσα στην πρόθεση και το ρήμα.

Δηλαδή, το ρήμα **δια**-λύω, που είναι σύνθετο με την πρόθεση **διά**, στον παρατατικό δε θα γίνει ~~ἐ διά λυον~~ αλλά **δι**-**έ-λυον**.

Αυτή η αύξηση λέγεται **εσωτερική**.

**Παρόμοια είναι και τα νέα ελληνικά:**

Ο παρατατικός του ρήματος **δια**-γράφω κάνει **διέ**-γραφα και όχι **ε**-δι**ά**-γραφα!

Δες και τον παρακάτω πίνακα με το ρήμα στα νέα και στα αρχαία ελληνικά:

|  |  |  |
| --- | --- | --- |
| **ΡΗΜΑ** | **Ο ΠΑΡΑΤΑΤΙΚΟΣΣΤΑ ΝΕΑ ΕΛΛΗΝΙΚΑ** | **Ο ΠΑΡΑΤΑΤΙΚΟΣΣΤΑ ΑΡΧΑΙΑ ΕΛΛΗΝΙΚΑ** |
| **ΡΗΜΑΤΑ ΜΕ** ΣΥΛΛΑΒΙΚΗ ΑΥΞΗΣΗ |
| **ἀνα**-βάλλω | **αν**-**έ**-βαλλα | **ἀν**-**έ**-βαλλον |
| **δια**-βάλλω | **δι**-έ**-**βαλλα | **δι**-**έ**-βαλλον |
| **κατα**-βάλλω | **κατ**-**έ**-βαλλα | **κατ**-**έ**-βαλλον |
| **μετα**-βάλλω | **μετ**-**έ**-βαλλα | **μετ**-**έ**-βαλλον |
| **παρα**-βάλλω | **παρ**-**έ**-βαλλα | **παρ**-**έ**-βαλλον |
| **αμφι**-βάλλω | **αμφ**-**έ**-βαλλα | **ἀμφ**-**έ**-βαλλον |
| **επι**-βάλλω | **επ**-**έ**-βαλλα | **ἐπ**-**έ**-βαλλον |
| **περι**-βάλλω | **περι**-**έ**-βαλλα | **περι**-**έ**-βαλλον |
| **απο**-βάλλω | **απ**-**έ**-βαλλα | **ἀπ**-**έ**-βαλλον |
| **υπο**-βάλλω | **υπ**-**έ**-βαλλα | **ὑπ**-**έ**-βαλλον |
| **υπερ**-βάλλω | **υπερ**-**έ**-βαλλα | **ὑπερ**-**έ**-βαλλον |
| **προ**-βάλλω | **προ**-**έ**-βαλλα | **προ**-**έ**-βαλλον |
| **προσ**-βάλλω | **προσ**-**έ**-βαλλα | **προσ**-**έ**-βαλλον |
| **συμ**(ν)-βάλλω | **συν**-**έ**-βαλλα | **συν**-**έ**-βαλλον |
| **εμ**(**ν**)-βάλλω | **εν**-**έ**-βαλλα | **ἐν**-**έ**-βαλλον |
| **εισ**-βάλλω | **εισ**-**έ**-βαλλα | **εἰσ**-**έ**-βαλλον |
| **εκ**-βάλλω | **εξ**-**έ**-βαλλα | **ἐξ**-**έ**-βαλλον |
| **ΜΕ ΧΡΟΝΙΚΗ ΑΥΞΗΣΗ** |
| **εισ**-άγω | **εισ**-**ή**-γα | **εἰσ**-**ῆ**-γον |
| **εξ**-άγω | **εξ**-**ή**-γα | **ἐξ**-**ῆ**-γον |
| **συν**-άγω | **συν**-**ή**-γα | **συν**-**ῆ**-γον |
| **διά**-γω | **δι**-**ή**-γα | **δι**-**ῆ**-γον |

  **Προσοχή**

Η πρόθεση **ἐκ** μπροστά από φωνήεν γίνεται **ἐξ**, π.χ.

πέμπω » ἔ-πεμπον, **ἐκ**-πέμπω » **ἐξ**-έ-πεμπον

Το **ν** της πρόθεσης **συν** (που τρέπεται σε διάφορα σύμφωνα), επανέρχεται μπροστά από το ἐ- της συλλαβικής αύξησης, π.χ.

γράφω » ἔγραφον, συ**γ**γράφω » συ**ν**-έ-γραφον

 Σχηματισμός του αόριστου

|  |
| --- |
| **ἔ**-λυ-**σ**-**α****ἔ**-λυ-**σ**-**ας****ἔ**-λυ-**σ**-**ε****ἐ**-λύ-**σ**-**αμεν****ἐ**-λύ-**σ**-**ατε****ἔ**-λυ-**σ**-**αν** |
|  |

Για να σχηματίσουμε τον **αόριστο** χρησιμοποιούμε το θέμα έτσι όπως διαμορφώθηκε στον μέλλοντα, (δηλαδή με το χρονικό χαρακτήρα **-σ-** ή **-ψ-**ή**-ξ-**ανάμεσα στο θέμα και στην κατάληξη) και προσθέτουμε τις καταλήξεις του αόριστου. Οι καταλήξεις μοιάζουν **με εκείνες της νέας ελληνικής.**

**Προσοχή όμως στην κατάληξη του β' ενικού!**

**Έχει αύξηση ο αόριστος;**

 Ο αόριστος έχει αύξηση όπως ο παρατατικός. Όσες αλλαγές έγιναν στον παρατατικό οι ίδιες ισχύουν και για τον αόριστο. Θα έχουμε συνεπώς και **συλλαβική**και **χρονική**αύξηση